Jekk teħtieġ pjanta sabiħa li tiffjorixxi trid tagħżel il- bougainvillea . Din il-pjanta bil-fjuri se żżejjen il-bejt jew il-ġnien tiegħek faċilment. Il-bougainvillea hija pjanta tropikali li tikber f'żoni fejn it-temperaturi tax-xitwa ma jkunux baxxi ħafna. Il-pjanta ġeneralment tipproduċi tliet rawnds ta' fjorituri vibranti fir-rebbiegħa, fis-sajf u fil-ħarifa. Tmur tajjeb f'kontenitur relattivament żgħir. Meta l-pjanta tkun kibret biżżejjed biex tbiddlilha l-pot, poġġiha f'wieħed ta' daqs wieħed biss ikbar. Uża ħamrija normali tal-pjanti mingħajr livell għoli ta' peat moss; ħafna peat jista' jirriżulta f'taħsir tal-għeruq. Kull kontenitur użat għandu jkollu mill-inqas toqba waħda. Jekk tkun għadek kif tħawwel il-pjanta, saqqiha spiss biex iżżomm il-ħamrija niedja iżda ladarba l-pjanta tkun stabbilita tiffjorixxi l-aħjar jekk il-ħamrija tkun ftit niexfa. Madanakollu tħallix li l-ħamrija ssir niexfa kompletament. Saqqi l-pjanta immedjatament jekk tkun tidher li qed titbiel. Il-bougainvillea teħtieġ fertilizzazzjoni regolari biex tipproduċi blanzuni matul l-istaġun tat-tkabbir. Tista' tuża fertilizzant li jinħall fl-ilma kull 7 sa 14-il jum jew applika fertilizzant li jerħi bil-mod fir-rebbiegħa u f'nofs is-sajf. Din hija pjanta li tiffjorixxi fuq tkabbir ġdid. Dan ifisser li tista' tnaqqas minnha kif meħtieġ biex iżżomm id-daqs mixtieq. Hemm diversi kuluri differenti, bajda, ħamra, oranġjo, safra iżda l-aktar waħda popolari hija żgur tal-kulur vjola.J Teħtieġ mill-inqas 6 sigħat ta' dawl tax-xemx dirett biex ikollha foritura sħiħa. Il-pjanta tal-bougainvillea mhijiex daqstant tossika għall-annimali domestiċi tagħna, imma jekk tinbela' fi kwantitajiet kbar jista' jwassal għall-mard. Il-weraq tal-Bougainvillea mhumiex tossiċi, iżda pikkata mix-xewk qawwi tal-pjanta tista' twassal għal dermatite, raxx tal-ġilda tipikament ikkawżat minn reazzjoni allerġika. Għalkemm il-bougainvillea tikber tajjeb fil-pots iżda l-aktar li hu rrakkomandat li tuża għal dan hija waħda mill-varjetajiet ta' tkabbir baxx. Dawk l-aktar għoljin jeħtieġu pot kbira ħafna biex jakkomodaw is-sistemi ta' għeruq kbar jew jistgħu jitħawlu faċilment fl-art biex jikbru f'siġra kbira. Jekk għandek xi mistoqsijiet dwar din il-pjanta u oħrajn, ibgħatilna fuq info@skoperta.net #wpdevar_comment_1 span,#wpdevar_comment_1 iframe{width:100% !important;} #wpdevar_comment_1 iframe{max-height: 100% !important;} Roxanne Gauci Taliana Kontributriċi